دلی مکس سئری‌سی‌نین دؤردونجو فیلمی ایچین قارالامالار مالی زورلوقلارا چارپدی و طرح 'گَلیشیم جهننمینده بیر نئچه ایل گئچیردی. 1995 ایلینده یؤنتمن میللر گلجک دلی مکس فیلملری‌نین حاقلارینی وارنر بروسدان یئنی‌دن ائدیندی. میللرین آغلینا دؤردونجو فیلمین فیکری لوس آنجلس قووشماسینا دوغرو گئدرکن گلدی. بیر ایل سوْنرا قدر لوس آنجلس‌دن اوسترالیایا سیاحت ائدرکن فیکیر یاخشیجا بئینینه باتدی. میللر حیکایه نی بو شکیلده طراحلیق ائتدی; 'شیددتلی یاغماجی‌لار پترول یادا مال ایچین دئییل آما اینسانلیغین وارولوشو ایچین ساواشیرلار. فیلم 20جی یوزایل فاکسین آراجیلیغییلا 2001ده چَکیلمه اوزئره آیارلاندی ، تکجه 11 سپتامبر سالدیری‌لاری نَدَنیله ائرتَلَندی. میللر 'آمریکا دولاری اوسترالیا دولاری قارشی‌سیندا چؤکدو و بیزیم بودجه میز بالون اولدو دئدی. اؤنجَکی اوچ فیلمده اوینایان مل گیبسون بو فیلم ایچینده باش‌رول اولاراق آیارلانمیشدی. میللر، گیبسوْنون چئورَسیندَکی چَکیشمَلَر و مکسین 'گونوموز ساواش‌چی‌سینا بَنزَر اولاراق داها گنج اولماسینی ایستَمسیندن دولایی اوْیونجو یئنی‌لمَسینی دایاندیردی. میللر 2003ده دؤردونجو فیلم ایچین سناریونون یازیلدیغینی آچیقلادی. فیلمین مئی 2003ده اوسترالیادا چَکیملرینه باشلانماسی ایچین 100 میلیون آمریکا دولارینا یاشیل ایشیق یاخیلماسینا رغمن بیرلشمیش دولتلرین بیر چوخ اؤلکه ایله سیاحت و نقلیه قیسیتلاماسی ندنیله نامیبیاداکی فیلم سینامالاریندا گووَن‌لیک قورخولارینا ایلیشکیلی اولاراق آرادا قالیندی. عیراق ساواشی‌نین چیخماسییلا برابر دؤردونجو فیلم سیاسی آچیدان حسساس اولاراق دوشونولدو و بوراخیلدی. گیبسون اوْیونجو کادرینا گئری دؤنمسینه رغمن ایلگی‌سینی ایتیردی و سوْنراکی تولید ایبطال ائدیل‌دی.